Hierdie artikel spreek die probleme aan wat Slow Man (Coetzee 2005) die leser bled deur sy verbintenis met verskillende vlakke van die werklike en deur die voorstelling van die ingewikkelde verband tussen outeur, verteller en karakter na te spoor. Die eintlike probleem waarmee die skrywer te doene kry wat 'n storie uit 'n onontwikkelde idee wil skep, word ondersoek deur middel van die begrip van plaasvervanging, een van die hermeneutiese sleutels wat die roman struktureer. Dus ondersoek ek die voortdurende glyding tussen die "werklike" en voorstelling. Die binnestebuite draaiing van die roman word soos die beeldhouer Rachel Whiteread se "House" gelees as 'n afwesigheid-as-aanwesigheid wat ook sy openlike engagement met fotografie aandui.